बाराती कर रहे थे डांस और बग्घी में चढ़ बदमाशों ने दूल्हे पर की फायरिंग, गोली निकलवाने के बाद लिए सात फेरे  
बारातियों को गोली की आवाज नहीं सुनाई दी.
गोली निकलवाकर दूल्हा पहुंचा मंडप
पुलिस ने मामला दर्ज कर जांच की शुरु
गोली बादल के कंधे में लगी. ढोल नगाड़े की आवाज के बीच किसी को गोली चलने की आवाज पता नहीं लगी. इसके बाद खुद बादल बग्घी से उतरकर बारातियों तक पहुंचा और उसने बताया कि उसे दो लोग गोली मारकर भाग गए हैं. उसके बाद दूल्हे के परिजन उसे नजदीकी बत्रा अस्पताल लेकर पहुंचे. बादल के कंधे से गोली निकालने में करीब तीन घंटे लगे. गोली निकलने के बाद बादल फेरे लेने के लिए अस्पताल से छुट्टी लेकर शादी के पंडाल में पहुंच गए. बादल का कहना है कि वह शादी के बाद अपनी सर्जरी करवाएगा.

हालांकि, अभी तक यह पता नहीं लगा कि दूल्हे को किसने गोली मारी है. बादल के परिजनों को भी नहीं पता है कि बादल पर किसने और क्यों गोली चलाई. पुलिस ने मामला दर्ज कर इसकी जांच शुरू कर दी है. पुलिस घटनास्थल के आसपास लगे सीसीटीवी कैमरों की फुटेज खंगाले में जुटी है.